PEN International Қазақстан полициясының наразыларды күштеп ұстауын сынады
"PEN International Қазақстан полициясының наразыларды күштеп ұстауын сынады" | "https://abai.kz/post/94065"
TITLE: PEN International Қазақстан полициясының наразыларды күштеп ұстауын сынады
URL: https://abai.kz/post/94065
META: "PEN International Қазақстан полициясының наразыларды күштеп ұстауын сынады" | "https://abai.kz/post/94065"
DATE: 10.07.2019
AUTHOR(s): Abai.kz
TOTAL WORDS: 142
TEXT: Лондонда орналасқан халықаралық PEN International ұйымы мәлімдеме жасап, Қазақстан билігінің митингіге шыққандарды күштеп ұстау әрекетін сынады. Ұйым «Нұр-Сұлтан тез арада адамдарды бейбіт митингіге шығып, пікірін ашық айтуға жағдай жасауы тиіс» деп санайды. Ұйымның 9 шілдеде жасаған мәлімдемесінде «9 маусымда президент сайлауы күні дауыс беруді әділ емес деп сынаған мыңдаған адам биліктің нысанасына айналды» деп жазылған. «9 маусымда Қазақстандағы бейбіт митингіге шыққандар полиция тарапынан қысымға тап келді. Полиция мыңдаған адамды қамап, бірнеше журналисті ұстады» деген PEN International атқарушы директоры Карльз Тонер мәлімдемеде. Тонер «Қазақстан билігінің бейбіт митингіге келгендерді жаппай ұстауы – адамдардың бостандығы мен адам құқығын құрметтемеу, билікті ұстап қалғысы келетіндердің оппозиция үнін күшпен басу» деп санайды. PEN International — 1921 жылы құрылған жазушылардың халықаралық қауымдастығы. Адамдардың ой еркіндігін қорғау – ұйым миссиясының бірі. Наразылық шарасында полицияның адамдарды күштеп ұстауын БҰҰ адам құқығы жөніндегі кеңсесі, Human Rights Watch және ЕҚЫҰ да сынаған. Abai.kz
